
РАД ПО ПРОЈЕКТУ -ИНКЛУЗИВНО ПРЕДШКОЛСКО ВАСПИТАЊЕ И ОБРАЗОВАЊЕ  ПОД НАЗИВОМ
„ УЗЛЕТИМО С ОСМЕХОМ НА ЛИЦУ“  ЗА РАДНУ 2020/2021 ГОДИНУ
У Општини Крупањ у сарадњи са предшколском установом „Наша радост“ у току је реализација пројекта Инклузивно предшколско васпитање и образовање за пружање услуга деци и породицама из осетљивих друштвених група. Пројекта има за циљ унапређење доступности предшколских услуга за децу из осетљивих друштвених група, остваривање једнаких могућности за учење и развој деце из осетљивих друштвених група, обезбеђивање подршке породицама за развој родитељских компетенција као и јачање капацитета институција и организација на територији Општине Крупањ за пружање услуга деци и породицама из осетљивих друштвених група.  
У оквиру пројекта реализују се свакодневни  програми у трајању од 4 сата за децу која не похађају предшколски програм као и деца из осетљивих друштвених група узраста од 3 до 5,5 година у три месне заједнице Брштица, Бела Црква и Костајник. Похађање програма је бесплатно.
У оквиру предвиђених активности васпитачи у Брштици, Костајнику и Белој Цркви реализовали су креативне радионице за децу и родитеље. У оквиру радионица подељени су поклон пакети добродошлице за сву децу (прибор за рад и патофнице). Такође, у Брштици је реализовано едукативно предавање у оквиру „Мобилне школе родитељства“. Стоматолог Предраг Радић, одржао је предавање за децу и родитеље о правилном прању зуба и при том је дао савете родитељима како да помогну деци при хигијени зуба, као и савете коју храну би требали деци да избегавају. Након предавања деци су подељени пригодни поклони (четкице и пасте за зубе).
Радујемо се новим сусретима и дружењу са децом и родитељима!

